Vicent Mascarell: 'El PP haurà d'explicar molt bé als propietaris i al sector empresarial la seua negativa a desbloquejar Sanxo Llop'
21 novembre 2018

## Vicent Mascarell: 'El PP haurà d'explicar molt bé als propietaris i al sector empresarial la seua negativa a desbloquejar Sanxo Llop'21 novembre 2018Última actualització: 14 juliol 2025

![](../gestion/img/_AO_9791-copia.jpg)  
  

El coordinador general d'Urbanisme a l'Ajuntament de Gandia, **Vicent Mascarell**, ha valorat l'anunci fet pel PP aquest matí en roda de premsa on han confirmat que en el plenari que tindrà lloc demà, els populars votaran en contra de la proposta presentada per govern per desbloquejar el procés d'urbanització del sector de Sanxo Llop.  
  
Mascarell ha afirmat que la postura del PP és "_una llàstima_" i que ha produït sorpresa al govern municipal. "_Estàvem treballant estretament des del govern i el sector empresarial amb diferents dirigents del Partit Popular per aconseguir el seu vot favorable a aquesta opció" "Ens sorprén el canvi de criteri, ja que la solució plantejada ve d'una comissió d'estudi on el PP havia mantingut l'abstenció_".  
  
El coordinador general d'Urbanisme ha incidit que "_el PP haurà d'explicar molt bé la seua postura negativa als propietaris i al sector empresarial, ja que posa en perill el subministrament elèctric no només per Sanxo Llop sinó que també ho fa a pràcticament mitja comarca, per no parlar que es posa en perill el futur industrial de la ciutat, la generació de milers de llocs de treball i importants inversions privades_".  
  
"_Hem plantejat diferents solucions a Sanxo Llop al llarg de la legislatura i la iniciativa actual és a proposta dels tècnics municipals, sembla que no se l'hagen llegida_".  
  
Per a finalitzar, Mascarell ha afirmat que "_fins a l'últim moment seguirem negociant i ja podem anunciar que estudiarem la posada en marxa d'una comissió de seguiment on estiguen representats el govern, l'oposició, empresaris i propietaris. Ens consta que dins del PP hi ha diferències sobre la postura a prendre. Han d'escoltar a propietaris i empresaris_".

[Twittear](https://twitter.com/share)